Polisieman, nog 2 vas na huisbraakDie drie verdagtes nadat hulle in hegtenis geneem is. Foto: SAPD Konst. Noloyiso Rwexana, woordvoerder van die polisie, het gesê die 28-jarige konstabel is Dinsdag omstreeks 11:30 by ŉ huis in Wellington in hegtenis geneem. “ŉ Vrou van Parkstraat in Wellington het ŉ klag by die polisie ingedien nadat sy vasgestel het van haar persoonlike besittings, kontant en selfone is uit haar huis gesteel terwyl sy geslaap het. ŉ Voorlopige ondersoek het die polisie na ŉ huis in Mettlerstraat gelei,” het Rwexana gesê. Daar het hulle die drie verdagtes gevind met die gesteelde goedere in hul besit. Die verdagtes is in hegtenis geneem en sal Donderdag in die Wellington-landdroshof verskyn.